[UČITELJ / ICA HRVATSKOG JEZIKA](https://burzarada.hzz.hr/RadnoMjesto_Ispis.aspx?WebSifra=75595708)
**Stručno osposobljavanje za rad**

Mjesto rada: DIVŠIĆI
Traženo radnika: 1
Poslodavac: OSNOVNA ŠKOLA DIVŠIĆI
Rok za prijavu: 28.3.2016.

UČITELJ/ICA HRVATSKOG JEZIKA

**Radno mjesto**

Mjesto rada: DIVŠIĆI, ISTARSKA ŽUPANIJA

Broj traženih radnika: 1

Vrsta zaposlenja: Stručno osposobljavanje za rad bez zasnivanja radnog odnosa

Radno vrijeme: Puno radno vrijeme

Smještaj: Nema smještaja

Naknada za prijevoz: U cijelosti

Natječaj vrijedi od: 21.3.2016.

Natječaj vrijedi do: 28.3.2016.

**Posloprimac**

Razina obrazovanja: Fakultet, akademija, magisterij, doktorat

Ostale informacije: **JAVNI POZIV**
za dostavu prijava za stručno osposobljavanje za rad bez zasnivanja radnog odnosa u
Osnovnoj školi Divšići, Divšići br. 5, 52206 Marčana

Članak 1.
Na temelju Zakona o poticanju zapošljavanja („Narodne novine“ br. 57/12, 120/12), a u cilju korištenja mjere "Stručno osposobljavanje za rad bez zasnivanja radnog odnosa" putem Hrvatskog zavoda za zapošljavanje Područne službe u Puli (u nastavku: HZZ), OŠ Divšići iskazuje interes i potrebu za prijem polaznika za stručno osposobljavanje za rad bez zasnivanja radnog odnosa

Članak 2.
OŠ Divšići iskazuje interes i potrebu za stručno osposobljavanje za rad bez zasnivanja radnog odnosa (u daljnjem tekstu: stručno osposobljavanje) u stručnim službama škole putem Hrvatskog zavoda za zapošljavanje, Područne službe u Puli (u daljnjem tekstu: HZZ).

Uvjete za prijavu na ovaj Javni poziv ostvaruju nezaposlene osobe bez radnog iskustva u zvanju za koje su se obrazovale, osobe koje se u evidenciji tijela nadležnog za vođenje evidencije o nezaposlenima, kao nezaposlene osobe vode duže od trideset dana i koje bez obzira na razdoblje ukupno evidentiranog staža u mirovinskome osiguranju, nemaju više od jedne godine staža u zvanju za koje su se obrazovale, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja.

Osobe sa završenim preddiplomskim, diplomskim ili integriranim preddiplomskim i diplomskim sveučilišnim studijem, odnosno preddiplomskim ili specijalističkim diplomskim stručnim studijem koje prema članku 41. Zakona o radu imaju zakonom ili drugim zakonskim propisom utvrđeno kao uvjet za obavljanje poslova radnog mjesta određenog zanimanja stručni ispit ili radno iskustvo.

Članak 3.
Stručno osposobljavanje će se odvijati u trajanju od 12 mjeseci, u punom radnom vremenu, pet radnih dana, od po osam sati, tjedno, kako slijedi:

**Djelatnost : učitelj/ica hrvatskog jezika
Izvršitelja: 1
Potrebna stručna sprema: diplomirani učitelj/ica hrvatskog jezika (VSS)**
Članak 4.
Kandidati/kinje koji ispunjavaju tražene uvjete dužni su uz prijavu dostaviti:
- kratki životopis
- presliku dokaza o hrvatskom državljanstvu
- presliku diplome o stručnoj spremi
- preslik izvoda iz elektroničke evidencije s podacima o radnom stažu i zaposlenju.
- uvjerenje da se protiv kandidata ne vodi kazneni postupak odnosno da nije pravomoćno osuđen za kaznena dijela iz članka 106 Zakona o odgoju i obrazovanju u osnovnoj i srednjoj školi (N.N. br. 94/13, 152/14) -ne starije od 6 mjeseci

Prijave s dokazima o ispunjavanju traženih uvjeta dostavljaju se zaključno do 28. 03. 2016. g.
na adresu: Osnovna škola Divšići, Divšići br. 5, 52206 Marčana

Članak 5.
Stručno osposobljavanje za rad bez zasnivanja radnog odnosa obavlja se:
- na temelju pisanog ugovora o stručnom osposobljavanju za rad bez zasnivanja radnog odnosa
- prema programu stručnog osposobljavanja za rad
- pod vodstvom mentora
Prije sklapanja ugovora kandidati/inje mogu biti pozvani na razgovor.
Polaznici/ce stručnog osposobljavanja nemaju status službenika i nisu u radnom odnosu.
Doprinose za mirovinsko i zdravstveno osiguranje i zaštitu na radu snosi HZZ.
Polazniku stručnog osposobljavanja za rad Hrvatski zavod za zapošljavanje isplaćuje novčanu pomoć u visini neoporezivog dijela studentske stipendije koja trenutno iznosi 2.400,00 kn mjesečno po potvrđenoj prisutnosti stručnom osposobljavanju za rad i troškove prijevoza u visini stvarnog troška, a u maksimalnom iznosu do 1.000,00 kn.

Hrvatski zavod za zapošljavanje ne isplaćuje novčanu pomoć polazniku stručnog osposobljavanja za vrijeme privremene nesposobnosti za rad ili izostanka s programa stručnog osposobljavanja.

Članak 6.

O rezultatima javnog poziva svi kandidati/inje bit će obaviješteni pisanim putem.

**Poslodavac**

Poslodavac: OSNOVNA ŠKOLA DIVŠIĆI

Kontakt: pismena zamolba: Divšići 5, 52206 Marčana